[{"text_idx": "#000002", "text": "Darlith gan yr Athro Jerry Hunter"}, {"text_idx": "#000004", "text": "Urddwyd Robert Everett yn weinidog gyda\u2019r Annibynwyr yng Nghapel Lo\u0302n Swan, Dinbych, ym 1815. Ar o\u0302l gwasanaethu yn Ninbych am dros saith mlynedd, ymfudodd a\u0302\u2019i deulu i dalaith Efrog Newydd er mwyn gwasanaethu Annibynwyr Cymraeg yr Unol Daleithiau. Coleddai nifer o achosion moesol, ond daeth yn adnabyddus yn anad dim am ei waith fel diddymwr. Gan ddefnyddio\u2019r pulpud, yr ysgrifbin, y wasg argraffu, cymdeithasau lleol a phleidiau gwleidyddol cenedlaethol, aeth ati i radicaleiddio Cymry America a\u2019u hannog i weithredu er mwyn rhyddhau\u2019r caethweision yn y taleithiau deheuol. Er bod llawer o Americanwyr Cymraeg wedi chwarae rhan yn yr ymgyrch yn erbyn caethwasiaeth, y Parchedig Robert Everett oedd yr enwocaf a\u2019r mwyaf dylanwadol ohonynt."}, {"text_idx": "#000005", "text": "Gwasanaethodd Robert Everett gymuned Gymraeg gogledd America, yn lais radical dros hawliau merched a heddychiaeth. Yn ei gyfnod roedd ei ddylanwad yn hynod eang, ac mae\u2019n gwbl briodol i ni gofio\u2019r cyfraniad hwnnw yn Ninbych ddwy ganrif union wedi iddo adael pulpud Lo\u0302n Swan."}, {"text_idx": "#000006", "text": "Ein darlithydd yw\u2019r Athro Jerry Hunter, sy\u2019n Americanwr ei hun ac yn arbenigwr ar fywyd y Cymry yn yr Unol Daleithiau. Mae\u2019n ddarlithydd byrlymus a gafaelgar, a dylai fod yn noson cwbl ragorol! Trwy gyfrwng y Gymraeg fydd y ddarlith yn bennaf, ond bydd posib i nifer cyfyngedig dderbyn cyfieithiad ar y pryd hefyd, felly soniwch wrth rai a fyddai\u2019n dymuno clywed yr hanes ond sydd efallai ddim yn hyderus wrth wrando ar ddarlith yn Gymraeg."}, {"text_idx": "#000007", "text": "Trefnir y noson ar y cyd rhwng Menter Iaith Sir Ddinbych a rhai o gapeli\u2019r dref, fel rhan o raglen Gw\u0302yl Ganol Haf Dinbych. Ceir hefyd gyfle i ymweld a\u0302 thri o gapeli hanesyddol Dinbych yn ystod y prynhawn, cyn y ddarlith. Bydd drysau Capel Pendref, Capel Mawr a Chapel Lo\u0302n Swan i gyd ar agor o 3 \u2013 6pm ar y diwrnod."}, {"text_idx": "#000008", "text": "Bydd mynediad i\u2019r ddarlith yn rhad ac am ddim ond croesewir cyfraniadau ar y noson tuag at gostau\u2019r Capel. I gadw se\u0302t ac i gofrestru o flaen llaw ar gyfer cyfieithu ar y pryd, cysylltwch a\u0302 Llyfrgell Dinbych ar 01745 816313 neu e.bostiwch llyfrgell.dinbych@sirddinbych.gov.uk"}]